Mass media şi noua realitate culturală Apariţia şi extinderea noilor mijloace de comunicare a modificat fundamental cultura contemporană Ceea ce numim astăzi mass media reprezintă de fapt un sistem foarte diversificat de dispozitive tehnice prin care se desfăşoară comunicarea de masă Efectele acestor noi mijloace de comunicare în masă s-au multiplicat în cascadă, producând o nouă realitatea culturală Datorită progreselor tehnologice au apărut şi noi forme de expresie, precum cinematograful Explozia audiovizualului a însemnat şi o diversificare a formelor de divertisment, pentru umplerea timpului liber, dar şi apariţia unor noi genuri şi forme de expresie (teatrul radiofonic, reportajul tv, filmul ştiinţific etc ) Aşadar, sub impactul noilor mijloace de comunicare, universul culturii s-a schimbat radical Destinatarul culturii de masă nu mai este publicul “specializat” al operelor ce aparţineau culturii specializate moderne, ci un public eterogen, nespecializat Pentru nevoile culturale şi pentru aşteptările acestui public trebuiau create (produse) alte tipuri de opere, de mesaje, care să fie atractive şi accesibile sub raportul conţinutul, dar să fie accesibile şi din punct de vedere comercial, pentru a fi vandabile şi a aduce profit producătorilor Cultura de masă este rezultatul acestor solicitări şi a mijloacelor de comunicare capabile să difuzeze pe scară largă acest tip de opere Cultura de masă este subordonată astfel faţă de logica economică a cererii şi a ofertei, a obţinerii profitului Creaţia devine acum “producţie” de tip industrial, fiind subordonată (nu autonomă) faţă de aşteptările acestui nou public, care este alcătuit din “consumatori” de cultură Relaţia creator-receptor este înlocuită de relaţia producţie-consum În ipostaza de conusmator, publicul de masă se raportează la oferta culturii de masă ca la nişte bunuri sau mărfuri, pe care le evaluează în funcţie de “utilitatea” lor în raport cu nevoile şi aspiraţiile sale Receptorii ce formează această masă de consumatori (“audienţa”, în termenii comunicării de masă) se raportează şi la produsele ce au atribute şi valenţe culturale cu deprinderile pe care le-au dobândit în calitatea lor de consumatori de mesaje media, căutând noutatea, senzaţionalul, divertismentul În concluzie, spre deosebire de creaţiile culturii specializate, unde criteriul valoric era predominant, în cultura de masă criteriul comercial devine predominant Produsele acestei culturi trebuie vândute, iar producerea lor industrială trebuie să fie rentabilă Uneori, producătorii acestui nou tip de cultură au “tradus” şi operele culturii specializate în codurile şi registrele culturii de masă, pentru a putea fi înţelese de consumatorii de mesaje mediatice 2 TEORII CRITICE PRIVIND CULTURA DE MASĂ 1 Teoria critică a Şcolii de la Frankfurt Şcoala de la Frankfurt, mai ales prin Adorno şi Marcuse, a dezvoltat o teorie critică asupra culturii de masă, asupra culturii produse şi difuzate de sistemul mediatic Cultura de masă a fost apreciată global ca o cultură de consum, fiind asociată cu spiritul comercial şi pragmatic, cu hedonismul şi căutarea plăcerilor, cu uniformizarea şi standardizarea modurilor de viaţă, ca urmare a extinderii principiilor comerciale şi asupra universului cultural În lucrarea lui Theodor Adorno şi Max Horkheimer, “Dialectica Iluminismului” (1947), autorii propun termenul de “industrii culturale” în locul termenului de cultură de masă, pentru a sublinia că nu este vorba de o creaţie spontană a maselor, ci de o industrializare a culturii şi de utilizarea unor mesaje culturale care au drept scop manipularea maselor Mass-media favorizează o circulaţie socială intensă a valorilor, dar şi o circulaţie intensă a nonvalorilor Scufundat în acest ocean al comunicării, individul este dominat de stări negative, de stress, fiind suprasolicitat din punct de vedere informaţional şi agresat continuu de producţia abundentă de imagini Cultura de consum, s-a spus de atâtea ori, uniformizează indivizii şi nu le stimulează gândirea critică Oferta culturală complexă solicită formarea unei conştiinţe critice pentru ca individul să poată selecta din această ofertă valorile autentice, să le distingă de nonvalori, potrivit unor criterii solide Indivizii trebuie să-şi formeze motivaţii culturale puternice, deprinderi şi interese culturale care să-i orienteze spre valorile durabile Pericolul este de a-l transforma pe individ într-un consumator pasiv, incapabil să participe la formarea personalităţii sale Cultura de consum ar produce deci o nouă formă de „dresaj uman”, o stereotipizare periculoasă Pe măsură ce s-au extins drepturile exterioare, în aceeaşi măsură au crescut constrângerile interioare, consideră exponenţii Şcolii de la Frankfurt Exteriorizarea tot mai accentuată a vieţii este însoţită de o exploatare spirituală, asociată unei conduite senzorialiste, ce urmăreşte doar căutarea plăcerii Ei consideră că salvarea poate veni numai de la apariţia unei contraculturi puternice, diferită de cea oficială, de la subculturile marginale, periferializate astăzi În consecinţă, problema educaţiei culturale capătă o nouă dimensiune Cultura trebuie să-l ajute pe individ să se adapteze la o schimbare rapidă, iar învăţământul ar trebui privit ca fiind adevărata “industrie grea” a societăţilor contemporane Jean Rousselet aduce insa si alte date privind efectul mass-media asupra copilului si tanarului, nu tocmai promitatoare El spune:’’unii copii deceptionati de a descoperi odata cu varsta o lume foarte diferita de cea prezenta pe ecrane se razvratesc si cauta sa prelungeasca in viata de fiecare zi fictiunile cu care au fost obisnuiti Refuzand sa se integreze in societate, ei se straduiesc sa o modeleze dupa imaginea care li s-a aratat si in mod inevitabil, intra in conflict cu toti cei care nu impartasesc vederile lor romantioase Mass-media genereaza tensiuni, controverse, stari conflictuale intre copii si parinti, cei tineri inclinand sa adopte atitudini care contravin unor conceptii, mentalitati incetatenite in familie, numai pentru a fi in contradictie cu parintii si pentru a imita modelele prezentate in mass-media Sunt criticate mijloacele de comunicare in masa pe motivul ca ar contribui la exaltarea erotismului si la accentuare sexualitatii, ar stimula violenta si s-ar face vinovate de cresterea delicventei minore si chiar a criminalitatii juvenile, ori de incurajarea toxicomaniei Massmedia este considerata responsabila de coruptia si decaderea morala a unor adolescenti Astfel, scoala trebuie sa dezvolte la elevi, spiritual critic, sa promoveze capacitatea de discernamant si de judecata, fata de un limbaj atat de echivoc cum este acela audio-vizual, sa nu accepte fara un examen critic tot ceea ce citesc, ce aud, ce vad, sa-i ajute sa-si insuseasca criterii de apreciere, ierarhizare si selectie, de evaluare si sintetizare a tot ceea ce este calitativ din avalansa informationala 2 Cultura de masă şi “colonizarea sufletului” Cultura de masă, difuzată prin mass media, depăşeşte frontierele culturale şi lingvistice, se răspândeşte pe tot globul, “ea este cosmopolită prin vocaţie şi planetară prin extindere” Cultura de masă s-ar caracteriza prin absenţa spiritului critic şi a intersului pentru valoarea mesajelor Ea se bazează pe o manipulare a dorinţelor şi a aşteptărilor culturale, producând o stare de somnambulism cultural la indivizi, aceştia fiind dirijaţi într-un mod inconştient spre anumite reprezentări, opinii şi comportamentele sociale Astfel, cultura de masă este privită adesera într-un mod negativ, ca o cultură fabricată pe cale industrială şi vândută negustoreşte Faţă de acest tip de cultură s-a declanşat critica elitistă a intelectualilor Dintr-o perspectivă aristocratică asupra culturii s-a spus că această cultură de masă nu este cultură, sau este o infracultură, o subcultură Critica de dreapta vede în această cultură un “divertisment al sclavilor”, iar critica de stânga vede în ea un “opium pentru popor”, o mistificare deliberată Astfel, alienarea prin muncă este prelungită în alienarea prin consum şi distracţii, instrumentată de această falsa cultură Există aşadar o rezistenţă a intelectualilor faţă de cultura de masă Intelectualii sunt folosiţi, ca mărunţi salariaţi, în această industrie a culturii; dar ea nu este creaţia lor, este o coproducţie, având caracter industrial, comercial şi caracter de consum Prin mesajele accesibile şi practicile ei semnificante, prin ritualurile pe care le presupune consumul ei cotidian, cultura de masă tinde să anuleze distanţa dintre cultura de elită şi cultura de consum, dintre viaţă şi reprezentarea ei, dintre realitate şi imaginea realtăţii Cultura de masă e văzută adesea ca o mitologie a fericirii, având drept scop să coboare de pe piedestal cultura “înaltă” şi s-o aducă în plasma cotidianului Astfel, elitele culturale sunt somate adesea să-şi depăşească rezistenţele psihologice şi axiologice faţă de cultura de masă, să se integreze în acest val 3 Cultură clasică-cultură mozaicată Cultură mozaicată dizolvă algoritmul clasic al personalităţii şi produce o cultură interioară inconsistentă, haotică Structura clasică a culturii era una organizată vertical, piramidal; ea pornea de la câteva principii mari şi se dezvolta sub forma unei pânze de păianjen, având o structură reticulară, ordonată În schimb, noua structură culturală este una orizontală, mozaicată, din care lipseşte un tipar organizator, o structură de rezistenţă care să integreze credinţele, atitudinile, ideile şi motivaţiile Individul este năucit de avalanşa informaţiilor din mediul cotidian, este incapabil să le ordoneze, să le stăpânească în mod critic, astfel încît ajunge să fie caracterizat de un enciclopedism superficial Este o “cultură amalgam”, după afirmaţia lui Rene Berger, o tehnocultură care dezintegrează structurile vechii culturi, fără să producă o nouă coerenţă Sub presiunea unor mesaje contradictorii, se manifestă şi criza identităţii umane, care este de fapt o criză a imaginii despre sine a indivizilor, o criză a reprezentărilor inconsistente, fluide, fără repere, care ne populează mintea şi inconştientul Formele de educaţie sunt şi ele modificate de expansiunea sistemelor mediatice Pe lângă posibilităţile extraordinare pe care le oferă, reproducerea tehnică a operelor (înregistrări audio şi video), internetul şi cd-urile, televiziunile şi cultura de consum reduc standardul valoric al educaţiei Scufundaţi în multitudinea de imagini contrastante, indivizii îşi pierd identitatea, imaginea lor se disperează, se împrăştie, iar “în faţa hiperproducţiei, hiperconsumul trimite pe fiecare la gusturile sale schimbătoare” Indivizii sunt deposedaţi de repere axiologice sigure, trăiesc într-o care se schimbă, iar identitatea nu-şi poate construi o imagine fiabilă Reţelele de comunicaţii, Internetul, computerul, sateliţii de comunicaţie, “balaurul ordinatic”, toată “reţeaua care se întinde deasupra capetelor noastre”, cu “glasul lor anonim”, sunt factori care duc la “ştergerea diferenţelor”, la anularea identităţilor în “anonimatul” unei comunicări generalizate Sistemul mediatic, asemuit cu un “balaur anonim”, provoacă transformări culturale masive, astfel că exegeţii acestui domeniu vorbesc de ştergerea reperelor şi a scărilor de valori, de faptul că mijloacele noi de comunicare generează o “cultură medie”, fără vocaţie identitară, nici la nivelul indivizilor, nici al grupurilor sociale, o “cultură mozaicată” lipsită de repere stabile Mediatizarea execesivă a evenimentelor, a lucrurilor, a mărfurilor, a liderilor, a vieţii până la urmă, duce la apariţia stării de “derealizare” în care se scufundă indivizii şi grupurile sociale Mediatizarea devine indicatorul realităţii însăşi, criteriul ontologic al existenţei 4 Universul cotidian şi “cultura amalgam” René Berger susţine că acest “univers-amalgam” se reproduce într-o “conştiinţă amalgam”, într-o “cultură-amalgam” Trăim într-o lume a reproducerilor, a duplicatelor şi a simulacrelor, o lume în care valorile se amestecă, în care Gioconda devine marcă de fulare sau este reprodusă pe cutii de brânză, astfel încât asităm la “un fenomen de hibridare generalizată, căruia mijloacele tehnice sunt pe cale de a-i da o putere fără egal” Lectura devine o “frunzărire” a cărţii sau a ziarului, comportament care se reproduce şi la cel care, plimbându-se, “răsfoieşte" semnele oraşului, fără a putea adânci semnificaţia lor Această cultură are cu totul alte practici, limbaje şi structuri decât cele din cultura modernă tradiţională; acum, valorile sunt amestecate - în supermagazine, o lucrare a lui Spinoza stă lângă o revistă sexy, “presocraticii fac bună vecinătate cu ţigările şi legumele”, dispar frontierele dintre tehnică, economie şi artă, dintre cultura de competenţă şi cea de consum “Universul amestecului, al aliajului devine marele Amalgam căruia îi corespunde o conştiinţă amalgam” Mediul tehnic în care trăim reorganizează câmpul experienţei noastre exterioare şi interioare 5 Noile mijloace ne duc spre lume de-masificată Mass-media a globalizat lumea, încercând să extindă apoi aceleaşi produse (reclame standardizate, programe, informaţii etc ) la scara întregii lumi Dar, a apărut un fenomen şocant Nu s-a ţinut seama de caracteristicile regiunilor şi a diverselor pieţe naţionale, care se aflau în stadii diferite de dezvoltare Consumatorii cer produse individualizate, specializate Producătorii au subestimat diversitatea culturală, iar corporaţiile au continuat să ofere aceleaşi servicii omogenizate şi standardizate, ceea ce a dus la falimentul lor Preferinţele, gusturile, habitudinile, comportamentele, formele de gândire, practicile şi atitudiniile rămân diverse şi se diversifică mereu, aşa că "nici o Europă unificată nu poate fi considerată uniformă" Globalizarea, prin urmare, nu e totuna cu omogenitatea În locul unui singur sat global, aşa cum îl prevedea Marshall McLuhan, teoretician canadian al mass-mediei, avem şanse să asistăm la o multitudine de sate globale absolut diferite - toate, cablate în noul sistem de informare, dar toate străduindu-se să-şi menţină sau să-şi accentueze individualitatea culturală, etnică, naţională sau politică" Deci, teoria "marketingului global" a eşuat şi asistăm la de-masificarea, destandardizarea lumii, nu la omogenizarea ei Omogenizarea era posibilă atunci când existau doar câteva canale care acopereau piaţa audiovizualului şi nu exista posibilitatea de a alege Aşadar, astăzi, tendinţele globaliste se ciocnesc cu o tendinţă opusă Dacă noile sisteme massmedia vor să reuşească, "vor trebui să se de-masifice" şi să se adapteze unei pieţe segmentate şi fracţionate 